- Gică Hagi se gândeşte doar la victorie, înainte de Farul – FCSB
- Ce a declarat "Regele"
Gică Hagi se gândeşte doar la victorie, înainte de Farul – FCSB. "Regele" a declarat că îşi doreşte să obţină toate punctele din duelul "de foc" cu liderul Ligii 1.
Farul va primi vizita celor de la FCSB în etapa a doua de play-off. Partida se va disputa duminică, de la ora 21:00, şi va fi în format live text, pe AS.ro.
Gică Hagi se gândeşte doar la victorie, înainte de Farul – FCSB
Întors de la Madrid, acolo unde a asistat la duelul dintre Columbia şi România, Gică Hagi a oferit declaraţii şi despre echipa sa, Farul. "Regele" a transmis că este concentrat pe derby-ul de duminică, mărturisind că echipa a început deja să se antreneze intens pentru acest meci.
De asemenea, managerul campioanei a transmis că îi cunoaşte perfect pe cei de la FCSB, sperând ca jucătorii săi să fie în forma la ora de start a partidei.
"Ne gândim deja la meciul de duminică (n.r. cu FCSB). Deja de mâine încolo… În ultimele trei zile ei au făcut antrenament, eu am analizat ce era de analizat, iar mâine ne reunim și avem două zile la dispoziție să pregătim meciul foarte bine. Trebuie să-l câștigăm. Altă alternativă nu avem, trebuie să câștigăm meciul ca să rămânem acolo.
Ne cunoaștem foarte bine (n.r. Farul și FCSB). Noi, echipele din prima ligă, ne cunoaștem foarte bine și atunci nu putem decât să sperăm că vom fi mai în formă decât ei", a declarat Gică Hagi, conform sport.ro.
Gică Hagi, reacţie savuroasă după ce Ianis Hagi a marcat în Columbia – România
Gică Hagi a avut o reacţie savuroasă, după ce Ianis Hagi a marcat în duelul dintre Columbia şi România, duel care a fost live pe Antena 1 şi în AntenaPLAY. "Regele" a avut doar cuvinte de laudă la adresa fiului său, după evoluţia acestuia din partida de pe Wanda Metropolitano.
Gică Hagi a tras concluziile, după evoluţia lui Ianis Hagi din meciul cu Columbia. "Regele" a subliniat că fiul său a avut evoluţii solide la echipa naţională, încă de la debutul sub tricolor.
Gică Hagi a mai declarat că Ianis şi Dennis Man sunt jucătorii decisivi de la echipa naţională, fiind extrem de fericit de nivelul la care a ajuns fiul său.
"A intrat foarte bine. A făcut-o cum o face din 2021. El și cu Man sunt jucători decisivi la națională. Dacă nu mă înșel vizavi de statistică. Își face treaba, vine cu drag la echipa națională. Mă bucur că îi merge bine. Să o țină tot așa.
Am și eu un băiat și sunt fericit că practică fotbal, a ajuns la un anumit nivel foarte bun și de aceea am și mers la Madrid să văd meciul", a declarat Gică Hagi, după ce s-a întors de la Madrid, conform sport.ro.